Diari Oficial de la Generalitat Valenciana


Sumari del DOGV 5029, del 16-06-2005 (2005/6827)

Informació pública del programa d'actuació integrada de la unitat d'execució denominada Camí de Silla, que inclou terrenys dels termes municipals d'Aldaia i Quart de Poblet.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5029

Data del DOGV
:   16-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6827


Organisme emissor
:   Inverseco, SL

Tipus de document
:   Anunci

Informació pública del programa d'actuació integrada de la unitat d'execució denominada Camí de Silla, que inclou terrenys dels termes municipals d'Aldaia i Quart de Poblet. [2005/A6827]
  
La societat Inverseco, SL, a l'empara del que estableix l'article 48 de la Llei Reguladora de l'Activitat Urbanística de la Generalitat Valenciana (Llei 6/1994, de 15 de novembre), ha formulat una proposta d'alternativa tècnica del programa d'actuació integrada, per al desenvolupament urbanístic, per gestió indirecta, dels terrenys inclosos en la delimitació de la unitat d'execució anomenada Camí de Silla, que afecta els termes municipals d'Aldaia i Quart de Poblet, que inclou memòria de programa, homologació sectorial modificativa, pla parcial, estudi d'impacte ambiental i projecte d'urbanització. D'acord amb el que disposa l'article 48.1.c, en relació amb l'article 46.3 de l'esmentada Llei Reguladora de l'Activitat Urbanística, se sotmet a informació pública la dita proposta d'alternativa tècnica, mitjançant la publicació d'anuncis en el periòdic i en el Diari Oficial de la Generalitat Valenciana, durant el termini de 20 dies hàbils, comptadors des de la publicació de l'últim dels anuncis esmentats.
  
La documentació de la referida proposta està protocol·litzada i depositada, tant a la Notaria d'Ignacio Núñez Echevarría, sítia a Aldaia (València), a l'avinguda Dos de Maig, número 16, 2n, com a la Notaria de Carmen Moroder Tomás, sítia a Quart de Poblet (València), a l'avinguda de Sant Onofre, número 59, 2n. Durant el termini de 20 dies hàbils comptadors des de la publicació de l'últim anunci, qualsevol persona podrà comparéixer a les notaries esmentades i sol·licitar que se li mostre l'acta de protocol·lització integrant de l'esmentada proposta d'alternativa tècnica de programa, així com obtindre, a costa seua, una còpia d'aquella. També podran consultar-se, dins del referit termini, als ajuntaments d'Aldaia i de Quart de Poblet (Departament d'Urbanisme) les actuacions derivades de la documentació que hi ha depositada i formular, si pertoca, davant dels ajuntaments esmentats i perquè siguen incorporades a les actuacions, tant al·legacions com alternatives tècniques i/o proposicions juridicoeconòmiques per a executar qualsevol de les alternatives en els termes establits en els articles 45, 46 i 48 de la Llei Reguladora de l'Activitat Urbanística. El termini indicat de 20 dies quedarà prorrogat per 20 dies més si, durant els 10 primers dies d'informació pública, alguna persona es compromet a presentar una alternativa substancialment distinta a l'exposada, amb les condicions establides en l'article 46.4 de la referida Llei Reguladora de l'Activitat Urbanística.